NAMPO Kaap: 2019 se hoogtepunte | Bredasdorp Park
NAMPO Kaap | Jul 10, 2019
NAMPO Kaap: 2019 se hoogtepunte
Daar is net 2 maande oor voor die 2de NAMPO Kaap by Bredasdorp Park plaasvind. Die organiseerders is opgewonde om die volgende oor die Oesdag te deel.
Daar sal vanjaar 200 buite-uitstallers wees en ongeveer 270 uitstallers binne die sale, wat die vee-uitstalling insluit. Besoekers kan ook uitsien na 'n baie groter Nedbank blomuitstalling en moet beslis die fokus op 'n groter verskeidenheid blomme kom besigtig.
Nog 'n eerste by NAMPO Kaap is die aanbieding van die Landbou Boereplanne. Inskrywingsvorms is op die Graan SA webblad beskikbaar en daar is groot pryse op die spel! Inskrywings sluit 26 Augustus 2019 en ou en nuwe planmakers sal moet spring om hul planne in te skryf.
Die Media24 vroueprogram beloof om weer 'n treffer te wees, met Kevin Leo (geborg deur Afgri) as gaskunstenaar om met sy sang te vermaak en sy liefde vir kos en kook oor te dra. Die volledige vroueprogram sal eersdaags op die verskeie webblaaie en sosiale media beskikbaar wees.
Nasie in Gesprek sal soos gewoonlik aktuele onderwerpe in daaglikse paneelbesprekings aanvat, met sake na aan elke landbouer se hart (soos onder meer die toekoms van landbou in die Kaap, alternatiewe gewasse vir graanprodusente en die wingerd- en vrugbedrywe) wat bespreek sal word. Hierdie program sal ook binnekort bekendgestel word.
Met die verskuiwing van die Engen 4×4-baan na die saadplotarea van die terrein sal daar vanjaar demonstrasies deur die onderskeie voertuiguitstallers aangebied word. Demonstrasies sal daagliks om 10h00 en 14h00 onder toesig op die baan gehou word.
Die vooruitsig is 'n groter NAMPO Kaap in 2019.
Dus is voorsiening vir meer parkeerruimtes, tesame met meer toegangshekke, gemaak wat besoekers maklik toegang tot die terrein sal gee sonder om ver te hoef loop. Meer stalletjies sal ook verseker dat besoekers hul mae kan vul en dors vinnig kan les.
Die FNB tent ('n nuutjie by die Park vanjaar) sal ontbytsessies, lesings, aanbiedings en nog vele ander aktiwiteite huisves, met 'n volledige program wat die dag se gebeure sal uiteensit. Verskeie van hierdie aanbiedings sal op nuwe-era-produsente gefokus wees.
'n Vol en interessante veeprogram sal daagliks in die Voermol saal aangebied word. Dit word in die verskeie veeringe, sowel as die hoofarena, aangebied. Die Agri Expo jeugskou, Alpha kleivee- en interrasskou, perd- en ponievertonings en die Overberg Jersey skou is deel van dié program.
Koop solank jou kaartjies hier
Toegangskaartjies is alreeds op die TicketPro webblad beskikbaar
en sluit 'n R10-besparing op aanlyn-kaartjies in.
Toegangsfooie is R60 aanlyn en R70 by die hekke vir volwassenes en R20 vir skoolgaande kinders.
NAMPO Kaap 4-6 September 2019 by Bredasdorp Park!
Hekke open 08h00 daagliks en sluit om 17h00. Die 2019-tema, "Winde van Vooruitgang" (so gepas vir die mooie Kaap), sal besoekers beslis nie teleurgesteld laat nie: daar is iets vir almal om te bewonder, te koop en na uit te sien!
NAMPO Cape 2019 exceeds expectations
NAMPO Kaap | Oct 04, 2019 NAMPO Cape exceeds expectations It is with gratitude that we look back on a very successful NAMPO Cape 2019. For the 435 exhibitors spread over the 480 available exhibition spaces, the upgraded parking areas, as well as the increased number...